EkBass/fiwiki-20250220-pages-articles huggingface dataset:
GBU-39 SDB

GBU-39/B Small Diameter Bomb (SDB) on yhdysvaltalainen GPS/INS ohjattu kohteeseen lentävä liitopommi. == Yleistä == GBU-39 käyttää GPS-pohjaista inertiasuunnistusta, ja on suunniteltu tuhoamaan kiinteitä rakenteita, kuten bunkkereita. Siihen on saatavilla erilaisia taistelukärkiä. Pommissa on laukaisun jälkeen aukeavat siivet, jotka mahdollistavat pidemmän kantaman ja lentoajan. Pommeja voidaan kuljettaa monta yhdellä hävittäjällä pienen kokonsa vuoksi, esimerkiksi neljä pommia voidaan asentaa yhteen BRU-61/A -telineeseen. Nimi Small Diameter Bomb tarkoittaa suomeksi "pienen halkaisijan pommia". GBU-39:n jatkokehitelty malli on GBU-53/B StormBreaker, jolla voi iskeä myös liikkuvia kohteita vastaan. GBU-39:stä on kehitetty myös maalta ammuttava versio, GLSDB. == Laukaisualustat == ==== Pommin laukaisemaan pystyvät lentokoneet nyt ja tulevaisuudessa: ==== * A-10 (suunniteltu) * AC-130J (suunniteltu) * AC-130W * B-1 (suunniteltu) * B-2 (suunniteltu) * B-52 (suunniteltu) * F-15E * F-16 * F-22 * F-35 (suunniteltu) * JAS 39 * Panavia Tornado * MiG-29 (Ukraina) * Su-27 (Ukraina) == Lähteet == Luokka:Yhdysvaltalaiset ilmasta maahan -ohjukset Luokka:Ohjattavat pommit
Devil in Ohio

Devil in Ohio on amerikkalainen jännitystrillerisarja, jonka Daria Polatin on luonut Polatinin samannimisen kirjan perusteella. Sarja koostuu kahdeksasta jaksosta ja se julkaistiin 2. syyskuuta 2022. ==Jaksot== === Kausi 1 (2022) === Jakso Nimi (USA) Nimi (Suomi) 101 Broken Fall Keskeytynyt syksy 102 Sanctuary Rauhoitusalue 103 Mother’s Keeper Äidin vartija 104 Rely-Upon Luottamus 105 Alight Palamaan 106 My Love and I Rakkauteni ja minä 107 My Blood Vereni 108 The Dawning Sarastus ==Näyttelijät ja hahmot== * Emily Deschanel näyttelee Dr. Suzanne Mathisia, sairaalan psykiatria. * Sam Jaeger näyttelee Peter Mathisia, Suzannen aviomiestä, joka on kiinteistövälittäjä. * Gerardo Celasco esittää Etsivä Lopezia, joka tutkii Maen tapausta. * Madeleine Arthur näyttelee Maeta, staattista tyttöä, jonka henkilöllisyys on mysteeri jopa hänelle. * Xaria Dotson näyttelee Jules Mathisia, Suzannen ja Peterin viisitoistavuotiasta tytärtä. * Alisha Newton näyttelee Helen Mathisia, Suzannen ja Peterin keskimmäistä tytärtä. * Naomi Tan näyttelee Dani Mathisia, Suzannen ja Peterin adoptiotytärtä. ===Toistuvat hahmot ja roolit=== * Marci T. House näyttelee Adele Thorntonia * Bradley Stryker näyttelee Sheriffi Wilkinsia * Jason Sakaki näyttelee Isaac Kimuraa * Evan Ellison näyttelee Sebastian Zellea * Ty Wood näyttelee Teddy Harringtonia * Djouliet Amara näyttelee Tatiana Nelsonia * Tahmoh Penikett näyttelee Malachia * Eva Bourne näyttelee Gina Brooksia * Keenan Tracey näyttelee Noahia * Samantha Ferris näyttelee Rhoda Morrisonia Luokka:Yhdysvaltalaiset televisiosarjat Luokka:Netflix-alkuperäissarjat
Havaijin yliopisto, Mānoan kampus

Havaijin yliopisto, Mānoan kampus on Havaijin yliopistojärjestelmään kuuluva julkinen yliopisto Honolulussa Havaijilla. Vuodesta 2014 lähtien yliopiston kanslerina on toiminut David Lassner. Yliopisto perustettiin vuonna 1907 paikallishallituksen osoittamille maille maatalouden ja mekaniikan opistona. Opetus alkoi seuraavana vuonna viiden opiskelijan ja viiden korkeakouluun valmentaviin opintoihin osallistuvan oppilaan voimin. 1920- ja 1930-luvuilla yliopistoon lisättiin uusia tiedekuntia, ja kokonaisuus kasvoi Mānoan laaksossa. Nykyisen nimensä yliopisto sai vuonna 1972, kun se yhdistettiin muiden paikallisten julkisten yliopistojen kanssa Havaijin yliopistojärjestelmäksi. Vuonna 2020 yliopistossa opiskeli 13 203 tutkinto- ohjelmaiopiskelijaa. Lukukausimaksua yliopisto perii osavaltion asukkailta 12 186 dollari ja ulkopuolisilta 34 218 dollaria. Erilaisia opiskelijajärjestöjä on hieman yli 200. Opiskelijat toimittavat Ka Leo O Hawaiʻi -nimistä lehteä. Yliopisto jakautuu kahdeksaan tiedekuntaan () ja seitsemään kouluun: * Humanistinen ja kielitieteellinen tiedekunta * Luonnontieteellinen tiedekunta * Yhteiskuntatieteellinen tiedekunta * Kasvatustieteellinen tiedekunta * Teknillinen tiedekunta * Trooppisen maatalouden ja ihmisresurssien tiedekunta * Joustavan opiskelun tiedekunta * Shidlerin kauppatieteellinen tiedekunta * Havaijilaisen tiedon Hawaiʻinuiākea-koulu * John A. Burnsin lääketieteellinen koulu * Arkkitehtuurikoulu * Nancy Atmospera-Walchin hoitajakoulu * Meri- ja maatieteellisen teknologian koulu * Thompsonin sosiaalityön ja kansanterveyden koulu * Willian S. Richardsonin lakikoulu == Lähteet == Manoa Luokka:Honolulun rakennukset ja rakennelmat
Damon Heta

Damon Heta (s. 10. elokuuta 1987 Perth), lempinimeltään ”The Heat”, on australialainen dartsinpelaaja, joka on pelannut PDC-liiton alaisuudessa vuodesta 2020. Hän on lokakuussa 2024 maailmanlistan kuudennella sijalla. == Ura == Heta pääsi Australian karsintojen kautta PDC:n World Series of Darts -turnauskiertueen Australian osakilpailuihin vuosina 2014, 2016, 2018 ja 2019. Vuoden 2019 Brisbane Darts Masters -turnauksessa Hetasta tuli ensimmäinen ilman PDC:n kiertuekorttia oleva pelaaja joka voitti World Series -turnauksen, voitettuaan turnauksessa sensaatiomaisesti maailmanhuiput James Waden, Simon Whitlockin, Gary Andersonin ja loppuottelussa Rob Crossin. Vuoden 2020 alussa Heta debytoi maailmanmestaruuskisoissa, ja tammikuussa hän sai myös PDC:n kiertuekortin. Heta on edennyt major-turnauksissa kerran välieriin (UK Open 2024) ja seitsemästi puolivälieriin (Grand Slam of Darts 2020 ja 2023, Players Championship Finals 2020 ja 2023, UK Open 2022, World Matchplay 2023 ja Masters 2024). Vuonna 2022 Heta voitti Australian maajoukkueen historian ensimmäisen World Cup of Darts -tittelin yhdessä Simon Whitlockin kanssa päihittämällä loppuottelussa Walesin maajoukkueen Gerwyn Pricen ja Jonny Claytonin. == Lähteet == Luokka:Australialaiset dartsinpelaajat Luokka:Vuonna 1987 syntyneet Luokka:Elävät henkilöt
Kapi‘olani Community College

Kapi‘olani Community College on havaijilainen community college, joka kuuluu Havaijin yliopistojärjestelmään. Koulu on nimetty kuningatar Kapi‘olanin mukaan ja on ainoa yliopistojärjestelmään kuuluva organisaatio, joka on nimetty henkilön mukaan. Koulu perustettiin vuonna 1946 nimellä Kapi‘olani Technical School, joka keskittyi erityisesti ravintola-alan jatkokoulutukseen. Kun Havaijista tuli osavaltio vuonna 1959, opintotarjonta laajeni merkittävästi. Vuonna 1965 koulu alkoi lähentyä Havaijin yliopistoa. Opinnot koulussa kestävät laskennallisesti kaksi vuotta. Koulun perimät lukukausimaksut riippuvat opiskelijan perheen tuloista ja vaihtelevat 5 349 – 11 912 dollarin väliltä. == Lähteet == Luokka:Havaijin yliopistojärjestelmä Luokka:Honolulun rakennukset ja rakennelmat
Campbellinsaaret

Campbellinsaaret (engl. Campbell Islands) on saariryhmä eteläisellä Tyynellämerellä. Ne kuuluvat Uudelle-Seelannille ja sijaitsevat noin 700 kilometriä etelään Uuden-Seelannin Eteläsaaresta. Saariryhmä on Uuden- Seelannin subantarktisista saarista eteläisin. Ryhmän saarista suurin on myös nimeltään Campbellinsaari. Pienemmät ovat Dent Island, Folly Island, Isle de Jeanette Marie ja Jacquemart Island. Uuden-Seelannin eteläisin piste on pieni nimetön luoto 50 km etelään Jacquemart-saarelta. Campbellinsaarista tehtiin luonnonsuojelualue vuonna 1954. Laidunnus lopetettiin 1980-luvulla ja viimeiset villiintyneet lampaat poistettiin vuonna 1991. Villikissat kuolivat 1990-luvulla. Rottien hävittäminen saatiin päätökseen 2006. Sen jälkeen alkuoperäinen luonto on palannut saarille nopeasti. Saaret kuuluvat Unescon maailmanperintökohteeseen Uuden-Seelannin subantarktiset saaret vuodesta 1998. == Lähteet == Luokka:Uuden-Seelannin saaret
Madeleine Arthur

Madeleine Arthur (s. 10. maaliskuuta 1997) on yhdysvaltalais-kanadalainen näyttelijä, joka tunnetaan roolistaan Cristinena, Netflix-elokuvasarjassa To all the boys i've loved before. Hän on näytellyt myös CWn sarjassa Legends of Tomorrow, jossa hän esitti nuorta Nora Darkhia sekä Devil in Ohio-sarjassa päähenkilö Maeta. ==Nuoruus== Arthur kasvoi ja syntyi Vancouverissa Brittiläisessä Kolumbiassa Jane (os Walter) ja Brian Arthurille. Hän kävi Sir Winston Churchillin lukion, jossa hänet äänestettiin yhdeksi valmistujaisluokkansa avustajista. Arthur oli kilpavoimistelija 13 vuotta ennen kuin muutti keskittymisensä näyttelemiseen. Hän puhuu sujuvasti ranskaa. ==Ura== Arthur näytteli nuorta Willa Warrenia ABC-draamasarjassa The Family ja Jane Keanea, Amy Adamsin hahmon tytärtä Tim Burtonin elämäkerrallisessa elokuvassa Big Eyes (2014). Arthurilla on ollut vierailevia rooleja elokuvissa The Killing, The Tomorrow People ja Supernatural. Hänen ensimmäinen suuri roolinsa oli vuoden 2018 elokuvassa to all the boys i've loved before. Arthur on esiintynyt myös CWn sarjassa Legends of Tomorrow. Hän näytteli toisen suuren roolinsa Devil in Ohio sarjassa vuonna 2022. Luokka:Kanadalaiset näyttelijät Luokka:Vuonna 1997 syntyneet Luokka:Elävät henkilöt
Havaijin yliopisto, Hilon kampus

Havaijin yliopisto, Hilon kampus (, lyh. UH Hilo) on Havaijin yliopistojärjestelmän alainen yliopisto, joka sijaitsee Hilossa, Havaijin piirikunnassa. Yliopisto on perustettu vuonna 1945 ja se toimi aluksi vain Havaijin yliopiston Mānoan kampuksen alaisena paikallisyksikkönä Hilossa. Omaksi yliopistokseen Hilon kampus korotettiin 1970-luvulla, kun nykymuotoinen Havaijin yliopistojärjestelmä perustettiin. Vuodesta 2019 alkaen yliopiston kanslerina on toiminut Bonnie D. Irwin. Vuonna 2020 yliopistolla opiskeli 2 671 tutkinto-ohjelmaopiskelijaa. Yliopiston tilat sijaitsevat kaupunkialueen ulkopuolella. Yliopiston perimät lukukausimaksut määräytyvät sen mukaan, onko opiskelija Havaijilta (7 838 dollaria) vai sen ulkopuolelta (20 798 dollaria). Yliopisto koostuu kuudesta tiedekunnasta: * Maatalouden, metsätieteiden ja luonnonvarojen tiedekunta * Humanistis-yhteiskuntatieteellinen tiedekunta * Kauppa- ja taloustieteiden tiedekunta * Terveys- ja luonnontieteellinen tiedekunta * Farmasian tiedekunta * Havaijin kielen koulu == Lähteet == Hilo Luokka:Hilo
Lehmuskallio

Lehmuskallio on muun muassa seuraavien suomalaisten henkilöiden sukunimi: * Alma Lehmuskallio (s. 1979), teatteriohjaaja * Jouko Lehmuskallio (s. 1946), elokuvaohjaaja, elokuvaaja ja valokuvaaja * Markku Lehmuskallio, (s. 1938), seiväshyppääjä * Osmo Lehmuskallio (1910–1997), merikapteeni, Merenkulkuhallituksen virkamies ja merenkulkuneuvos
Havaijin yliopisto, Länsi-O‘ahun kampus

Havaijin yliopisto, Länsi-O‘ahun kampus () on Havaijin yliopistojärjestelmän alainen yliopisto, joka sijaitsee O‘ahun saaren länsiosissa, joka puolestaan kuuluu Honolulun piirikuntaan. Yliopisto aloitti toimintansa vuonna 1976 nimellä West O‘ahu College ja se on Havaijin yliopistojärjestelmän yliopistoista nuorin. Nykyisen nimensä yliopisto sai vuonna 1989. Vuonna 2012 yliopisto muutti nykyisiin vastavalmistuneisiin tiloihinsa Kapolein alueelle. Vuonna 2020 yliopistossa oli 3 168 tutkinto-ohjelmaopiskelijaa. Yliopiston tilat sijaitsevat taajama-alueella. Yliopisto perii lukukausimaksuja sen perusteella, onko opiskelija Havaijilta (7 584 dollaria) vai osavaltion ulkopuolelta (20 544 dollaria). Vuodesta 2017 lähtien yliopiston kanslerina on toiminut Maenette Benham. Yliopisto koostuu 12 tiedekunnasta: * Soveltavien tieteiden tiedekunta * Yrityshallinnon tiedekunta * Luovan median tiedekunta * Kyberturvallisuuden tiedekunta * Kasvatustieteellinen tiedekunta * Humanistinen tiedekunta * Luonnontieteellinen tiedekunta * Julkishallinnon tiedekunta * Yhteiskuntatieteiden tiedekunta == Lähteet == Länsi-Oahu Luokka:Oahu
Routionmäen yhtenäiskoulu

Routionmäen yhtenäiskoulu on Lohjalla, Roution kaupunginosassa toimiva koulu. Se muodostettiin vuonna 2019, kun Jalavan erityiskoulu ja Roution koulu yhdistettiin. Koulu toimii Routionmäen monitoimijatalossa. Sitä ympäröi kilometrin mittainen valaistu pururata sekä vuonna 2012 avattu frisbeegolfrata. Tämän lisäksi rakennuksen pihalla on monitoimikenttä ja lähiliikuntapaikka. == Historia == Roution koulun alkuperäinen rakennus valmistui vuonna 1977, jolloin koulutoiminta siirtyi osoitteessa Kalliomäentie 4:ssä sijainneesta Roution korttelikoulusta (myöh. Roution päiväkoti) uudelle paikalle. Rakennusta laajennettiin 1980-luvulla sekä 2000-luvulla Jalavan erityiskoululla. Koulun pihapiirissä sijaitsivat myös nuorisotalo (rak. 1982) sekä esikoulu (rak. 2012), joka siirrettiin myöhemmin Ojamolle. Vanha koulurakennus kärsi sisäilmaongelmista, jonka takia se purettiin vuonna 2015 nuorisotalon mukana. Uusi koulurakennus valmistui vuonna 2017. Rakentamisen aikana koulu toimi vanhan Hiiden koulun tiloissa osoitteessa Karstuntie 354. Valmistumisen seurauksena myös aiemmin mainittu päiväkoti siirtyi uusiin toimitiloihin monitoimijataloon. Samassa rakennuksessa toimivat myös Havumetsän päiväkoti, omatoimikirjasto ja nuorisotalo. Koulun pihalla sijainnut pihavarasto paloi kesällä 2018. == Rehtorit == Koulun rehtoreina ovat aiemmin toimineet: * Reijo Siltasaari (1977–2000) * Jouni Herva (2000–2019) == Lähteet == Luokka:Lohjan peruskoulut
Siperia (tehdasrakennus)

Siperia eli TR 37 (”tehdasrakennus 37”) on Finlaysonin puuvillatehtaan entinen kehräämörakennus, joka sijaitsee Tampereella Keskustorin pohjoispäässä, Satakunnankadun varrella. Kookas, nelikerroksinen talo on sveitsiläisen teollisuusarkkitehdin Carl-Arnold Séquin-Bronnerin suunnittelema, ja se on valmistunut vuonna 1899.Hyttinen & Lehtoranta 2001, s. 5, 9, 80–81, 100–101. Kehräämön rakennutti tehtaanjohtaja Christian Bruun, joka toteutti aikanaan useita huomattavia uudishankkeita. Siperia oli Pohjoismaiden ensimmäisiä rakennuksia, joihin tehtiin niitatuista teräspilareista ja -kiskoista niin sanottu itsekantava runko. Samaa edistyksellistä tekniikkaa oli käytetty Chicagon pilvenpiirtäjissä ja Pariisin Eiffel-tornissa. Siperian teräsrunko mahdollisti sen, että punatiilestä muurattuihin julkisivuihin voitiin sijoittaa paljon suuria ja korkeita ikkunoita.Hyttinen & Lehtoranta 2001, s. 9; Niemelä 2006, s. 21, 23. Kehräämön kutsumanimi ”Siperia” on työläisten keksimä. Siihen on todennäköisesti vaikuttanut samaan aikaan rakenteilla ollut Siperian rata.Lähteenmäki, Marja: Finlaysonin tehdasalueen rakennukset. Sähköinen aineisto, esillä Tampereella Museokeskus Vapriikin näyttelyssä Finlayson 200 – tehtaasta brändiksi (2020–). Luettu 31.8.2022. Maailman pisimmästä rautatiestä kirjoitettiin ahkerasti suomalaisissa lehdissä, ja kehräämön teräspalkkirakenne saattoi tuoda mieleen ratakiskot. Toisaalta nimen motiivina ovat voineet olla myös rakennuksen isot mittasuhteet, suomalaisten rangaistusvankien saamat karkotukset Siperiaan ja ensimmäiseksi sortokaudeksi kutsutut venäläistämistoimet.Niemelä 2006, s. 23; Lähteenmäki 2020; Finlaysonin alue, s. 190. Siperia oli alkuperäisessä käytössä kehräämönä 1980-luvulle saakka. Vuosina 2000–2001 rakennus saneerattiin liike- ja toimistotiloiksi. Uudistuksen suunnitteli Arkkitehtikonttori Petri Pussinen Oy. Sanomalehti Aamulehden toimitus muutti Siperiaan huhtikuussa 2001, ja se sijaitsee siellä edelleen. Lehdellä on toimitilat rakennuksen yläkerroksissa. Alakerrassa palvelee liikekeskus.Niemelä 2006, s. 24; Pietilä 2011, s. 379, 383; Finlaysonin alue, s. 193. Siperia kuuluu Finlaysonin tehdasalueen merkittävimpiin tuotantorakennuksiin. Se on osa Tammerkosken teollisuusmaisemaa, jonka Museovirasto on vuonna 2009 luokitellut valtakunnallisesti merkittäväksi rakennetuksi kulttuuriympäristöksi. Talo on suojeltu asemakaavalla rakennustaiteellisin, kulttuurihistoriallisin ja kaupunkikuvallisin perustein. == Lähteet == Luokka:Tampereen suojellut rakennukset Luokka:Tampereen liikerakennukset Luokka:Suomen teollisuusrakennukset Luokka:Suomen 1800-luvulla rakennetut rakennukset ja rakennelmat Luokka:Aamulehti Luokka:Finlayson Luokka:Finlayson (kaupunginosa)
Havaijin Brigham Youngin yliopisto

Havaijin Brigham Youngin yliopisto () on Brigham Youngin yliopiston vuonna 1955 perustettu sisaryliopisto Laiessa, Honolulun piirikunnassa. Yliopiston omistaa, ja sitä operoi, mormonien kirkko. Tästä huolimatta yliopiston tarjontaan kuuluu myös sekulaarisia opintoja. Yliopisto on saanut kiitosta laadukkaasta, mutta kuitenkin edullisesta, opetuksestaan. Yliopiston tontilla sijaitsee myös Polynesian kulttuurikeskus. Vuonna 2024 yliopistossa oli kirjoilla 2893 opiskelijaa. Vuonna 2020 yliopiston kansleriksi valittiin John Kauwe III. Yliopisto ei vaadi opiskelijoita tai hakijoita olemaan mormoneita, mutta tarjoaa mormoniopiskelijoille matalampia lukukausimaksuja. Mormonit, varsinkin jo lähtyssaarnaajan velvollisuutensa täyttäneet, ovat myös etusijalla suhteessa muihin hakijoihin. Yliopiston ilmoituksen mukaan muita kuin mormoneita on kolmisen prosenttia opiskelijoista. Näiden oletetaan kuitenkin noudattavan mormonien moraalikäsitystä ja muita sääntöjä siinä, missä uskontokuntaan kuuluvienkin. Kunniakoodi mm. kieltää kahvin ja tupakoinnin, sekä Havaijin tapauksessa myös kavan. Yliopisto jakautuu seitsemään tiedekuntaan: * Humanistinen tiedekunta * Taloustieteen ja johtamisen tiedekunta * Kulttuurin, kielen ja esittävän taiteen tiedekunta * Sosiaali- ja kasvatustieteiden tiedekunta * Matematiikan ja tietotekniikan tiedekunta * Uskontotieteellinen tiedekunta * Luonnontieteellinen tiedekunta Kaikkien opiskelijoijen tulee valmistakseen suorittaa 8–14 opintopisteen laajuinen kokonaisuus uskontotieteen tiedekunnassa. Nämä opinnot sisältävät mm. mormonismin perusteet. == Lähteet == Luokka:Havaijin yliopistot ja korkeakoulut Luokka:Mormonikulttuuri Luokka:Kristinusko Havaijilla Luokka:Oahu
Fran Karačić

Fran Karačić (s. 12. toukokuuta 1996 Zagreb, Kroatia) on australialainen jalkapalloilija, pelipaikaltaan oikea laitapuolustaja. Hän on pituudeltaan 185-senttimetrinen. Hän edustaa Italian Serie B:ssä pelaavaa Bresciaa. Karačić aloitti liigauransa Kroatiassa, jonka pääsarjassa hän edusti Lokomotivaa. Dinamo Zagreb osti hänet helmikuussa 2020 ja lainasi hänet edelleen vanhalle seuralleen, ja tammikuussa 2021 hänet myytiin Italiaan Serie B:ssä pelaavan Brescian joukkueeseen. Karačić on pelannut Kroatian pääsarjassa 129 ottelua ja tehnyt niissä kahdeksan maalia. Italian Serie B:ssä hän pelasi 15 ottelua kaudella 2020–2021 ja 17 ottelua kaudella 2021–2022 sekä molempina kausina yhden nousukarsintaottelun. Karačić pelasi Kroatian alle 21-vuotiaiden maajoukkueessa vuosina 2017–2018. Aikuisten tasolla hän edustaa Australiaa ja pelasi Australian A-maajoukkueessa ensimmäisen kerran kesäkuussa 2021 MM- karsintaotteluissa Kuwaitia, Nepalia ja Jordaniaa vastaan. Hän on pelannut elokuun 2022 loppuun mennessä kymmenen A-maaottelua, joista kuusi ottelua avauskokoonpanossa. Ainoan maaottelumaalinsa hän on tehnyt kesäkuussa 2021 Nepalia vastaan. == Lähteet == Luokka:Australialaiset jalkapalloilijat Luokka:Kroatialaiset jalkapalloilijat Luokka:Vuonna 1996 syntyneet Luokka:Elävät henkilöt
Erik Ninn-Hansen

Erik Ninn-Hansen (12. huhtikuuta 1922 Skørpinge – 20. syyskuuta 2014) oli tanskalainen juristi ja konservatiivisen kansanpuolueen poliitikko. Hän istui kansankäräjillä vuosina 1953–1994 sekä toimi Tanskan puolustusministerinä 1968–1971, valtiovarainministerinä 1971 ja oikeusministerinä 1982–1989. Tammikuusta lokakuuhun 1989 hän oli kansankäräjien puhemies. ==Tamil-kohu== Toimiessaan oikeusministerinä vuonna 1987 Ninn-Hansen pyrki estämään srilankalaisten pakolaisten perheenyhdistämisiä. Asiasta ja sen tutkinnasta noussut kohu (nk. Tamilsagen) pakotti Poul Schlüterin hallituksen eroamaan vuonna 1993. Ninn-Hansen tuomittiin vuonna 1995 valtakunnanoikeudessa neljän kuukauden ehdolliseen vankeuteen. Hän valitti tuomiosta Euroopan ihmisoikeustuomioistuimeen, mutta se hylkäsi hänen valituksensa. ==Lähteet== ==Aiheesta muualla== * Erik Ninn-Hansen Tanskan kansankäräjien verkkosivuilla Luokka:Tanskan oikeusministerit Luokka:Tanskan valtiovarainministerit Luokka:Tanskan puolustusministerit Luokka:Kansankäräjien puhemiehet Luokka:Tanskalaisten poliittisten nuorisojärjestöjen puheenjohtajat Luokka:Tanskalaiset juristit Luokka:Vuonna 1922 syntyneet Luokka:Vuonna 2014 kuolleet
Hanna Lajunen

Hanna Lajunen (FM) on suomalainen elokuvalevittäjä. Lajusella on maisterin tutkinto niin käsikirjoittamisesta kuin yleisestä kirjallisuustieteestä. Hän perusti Cinemance-elokuvalevitysyhtiön 2013. Yhtiö on levittänyt suomalaisiin elokuvateattereihin yli 70 pitkää elokuvaa painottuen art house -elokuviin. Aurora Studios osti Cinemansen 2021. Cinemansesta tuli Aurora Studiosin tytäryhtiö. Lajunen jatkoi Cinemansen toimitusjohtajan ja hänestä tuli samalla Aurora Studios Oy:n levitysjohtaja ja johtoryhmän jäsen. Lajunen on Europa Distribution -yhdistyksen hallituksen jäsen. Lajunen voitti 12-vuotiaana mäkihypyn tyttöjen Suomen mestaruuden. == Lähteet == == Aiheesta muualla == * Cinemanse Oy, verkkosivusto * Luokka:Suomalaiset elokuva-alan henkilöt Luokka:Syntymävuosi puuttuu Luokka:Elävät henkilöt
Luke Bracey

Luke Bracey (s. 26. huhtikuuta 1989 Sydney, Uusi Etelä-Wales) on australialainen näyttelijä. Hän on näytellyt mm. elokuvissa Elvis, Hacksaw Ridge - aseeton sotilas ja G.I. Joe: Kosto sekä televisiosarjassa Home and Away. == Ura == Braceyn ura näyttelijänä alkoi vuonna 2009 australialaisessa saippuasarjassa Home and Away, jossa hän näytteli Trey Palmerin roolia kuuden kuukauden ajan. Tämän jälkeen Bracey sai roolin Selena Gomezin tähdittämässä vuoden 2011 elokuvassa Monte Carlo, jota kuvattiin Euroopassa. Monte Carlon kuvausten jälkeen Bracey muutti Yhdysvaltoihin luomaan uraa elokuvanäyttelijänä vuoden 2013 elokuvassa G.I. Joe: Kosto sekä Pierce Brosnanin tähdittämässä vuoden 2014 elokuvassa The November Man. Bracey on sittemmin näytellyt Oscar-palkitussa Mel Gibsonin ohjaustyössä Hacksaw Ridge - aseeton sotilas sekä Baz Luhrmannin ohjaamassa vuoden 2022 elokuvassa Elvis. == Filmografia == * Monte Carlo (2011) * G.I. Joe: Kosto (2013) * The November Man (2014) * The Best of Me (2014) * Me Him Her (2015) * Point Break (2015) * Hacksaw Ridge - aseeton sotilas (2016) * Danger Close: The Battle of Long Tan (2019) * Lucky Day (2019) * Holidate (2020) * American Dream (2021) * Violet (2021) * Interceptor (2022) * Elvis (2022) == Lähteet == Luokka:Australialaiset näyttelijät Luokka:Vuonna 1989 syntyneet Luokka:Elävät henkilöt
Honolulun Chaminade-yliopisto

Honolulun Chaminade-yliopisto () on Honolulussa sijaitseva yksityinen katolinen, tarkemmin marianistinen, yliopisto. Uskonnollisesta sitoutuneisuudestaan huolimatta yliopisto on avoin myös muiden uskontojen edustajille. Yliopisto perustettiin vuonna 1955, kun viisi marianistia halusi perustaa katolisen yliopiston Havaijille. Opetus aloitettiin nimellä St. Louis Junior College, jossa opiskeltiin kahden vuoden college-tutkintoja. Tällöin opinnot olivat avoinna vain miehille, joita otettiin sisään 30 vuosittain. Nykymuodossaan ja -nimellään yliopisto alkoi toimia vuonna 1957. Nimi viittaa marianistien perustajaan, William Joseph Chaminadehen. Vuonna 2020 yliopistossa opiskeli 1 064 tutkinto-ohjelmaopiskelijaa. Yliopiston tilat sijaitsevat kaupunkialueella. Opiskelijoilta kerättävä lukukausimaksu on 27 454 dollaria. Yliopisto koostuu viidestä tiedekunnasta: * Kauppa- ja viestintätieteiden tiedekunta * Kasvatus- ja käyttäytymistieteellinen tiedekunta * Humanistinen ja taiteellinen tiedekunta * Matemaattis- luonnontieteellinen tiedekunta * Hoitotieteiden tiedekunta == Lähteet == Luokka:Havaijin yliopistot ja korkeakoulut Luokka:Yhdysvaltain katoliset yliopistot ja korkeakoulut Luokka:Kristinusko Havaijilla Luokka:Honolulun rakennukset ja rakennelmat
Leeward Community College

Leeward Community College on Honolulussa sijaitseva community college, joka toimii Havaijin yliopistojärjestelmän alaisuudessa. Koulu on perustettu vuonna 1968. Tuolloin koulussa aloitti hieman yli 1 600 oppilasta, mikä oli kaksi kertaa enemmän kuin aluksi arvioitiin. Koulu sijaitsi aluksi Pearl Cityssä ja muutti ensimmäisen vuoden jälkeen nykyiselle paikalleen. Vuodesta 2020 lähtien koulun kanslerina on toiminut Carlos Peñaloza. Vuonna 2020 koulussa oli opiskelijoita 6 709\. Sen toimitilat sijaitsevat taajama-alueella. Koulu perii lukukausimaksua opiskelijoilta sen mukaan, ovatko he Havaijilta (3 144 dollaria) vai osavaltion ulkopuolelta (8 280 dollaria). Hakemuksen yhteydessä on maksettava 25 dollarin hakumaksu. Oppilaista 38 prosenttia on kokoaikaisia. == Lähteet == Luokka:Havaijin yliopistojärjestelmä Luokka:Oahu
Ladyžyn

Ladyžyn () on kaupunki maaseutuvaltaisessa Haisynin piirissä Vinnytsjan alueella Ukrainan keskiosassa. Kaupunki on (236 803 as., 2021) hallinnollinen keskus. Kaupungin asukasluvuksi arvioitiin 22 593 (2021). Vuonna 2015 asukkaita oli 22 778, joista etnisesti ukrainalaisia oli 82 prosenttia ja venäläisiä 16 %. Ladyžyn sijaitsee 110 kilometriä aluekeskus Vinnytsjasta kaakkoon. Ладижинська міська рада. Площа..jpg|Kaupungintaloa ympärstöineen. Ладижин у ночі.jpg|Öinen kaupunkinäkymä. Ладижинське водосховище. Гребля1.jpg|Vesivoimalan juoksutusta. Ladyzhin Power Factory 1 Ukraine.JPG|Ladyžynin lämpövoimalaitos. ==Lähteet== ==Aiheesta muualla== Luokka:Haisynin piiri Luokka:Vinnytsjan alueen kaupungit
Pyhän Benedictuksen mitali

Pyhän Benedictuksen mitali tai medaljonki"medaljongit", Katolisen kirkon katekismus, kohta 1674 on pyhän Benedictuksen rististä kehittynyt kristillinen symboli ja papin siunaamana sakramentaali.Medal of Saint Benedict - Catholic Encyclopedia Mitalin toisella puolella on risti, toisella puolella pyhän Benedictus Nursialaisen kuva. Benedictuksen eläessä tapahtui ihmeitä ristinmerkin kautta, ja hänen oppilaansa paransivat sairaita ristin avulla. Mitalissa Benedictuksella on risti toisessa ja Pyhän Benedictuksen luostarisääntö toisessa kädessään. Toisella puolen mitalia on risti, jossa ja jonka ympärillä on kirjainlyhennelmiä, mm. Vade retro, satana. Benediktiinien parissa käytetty niin sanottu Pyhän Mauruksen siunaus sairaille voidaan toimittaa pyhän ristin reliikin tai Pyhän Benedictuksen mitalin avulla.The Blessing of Saint Maurus over the Sick ==Lähteet== ==Aiheesta muualla== *Dom Prosper Gueranger: The Medal or Cross of St Benedict **The Medal or Cross of St Benedict äänikirjana *Saint-Benedict's Medal History - mitalin ulkoasun historia *OSB. The Medal of Saint Benedict - yhteenveto mitalista ja sen käytöstä Benediktiinisääntökunnan sivuilta Luokka:Katolinen spiritualiteetti * Luokka:Yliluonnollinen parantaminen Luokka:Manaus Luokka:Kristilliset symbolit
Petter Drockila

Petter Magnus Drockila (22. heinäkuuta 1888 Jääski – 19. marraskuuta 1961 Helsinki) oli suomalainen kauppias, yrittäjä ja yritysjohtaja, joka sai kauppaneuvoksen arvonimen. Drockilan vanhemmat olivat urakoitsija Johan Drockila ja Karoliina Ikäheimonen ja puoliso vuodesta 1917 Signe Alfrida Winberg. Professori Lauri Drockila oli heidän poikansa. Petter Drockila kävi kansakoulun ja Viipurissa liikeapulaisten iltakoulun. Hän oli liikeapulainen ja liikkeenhoitaja Kirvussa 1902–1907, tukku- ja vähittäisliike Sokka & Kopran kauppamatkustaja ja johtaja Viipurissa 1907–1916, tukkuliike P. J. Pesosen johtaja 1916–1918, Oy Svartström & Drockilan perustajaosakas ja johtaja 1918–1926 ja P. M. Drockila Oy:n perustajaosakas, toimitusjohtaja ja johtokunnan puheenjohtaja Helsingissä 1926–1955. Drockila oli myös Karjalan Auto Oy:n perustajaosakas, pääosakas ja toimitusjohtaja 1924–1931, Oy Silkki Ab:n pääosakas ja johtokunnan puheenjohtaja vuodesta 1927 ja toimitusjohtaja vuodesta 1938, Uudenmaan Margariinitehdas Oy:n pääosakas ja johtokunnan puheenjohtaja vuodesta 1927 ja toimitusjohtaja vuodesta 1938 sekä Oy Otson pääosakas ja johtokunnan puheenjohtaja 1919–1925. Hän oli myös useiden muiden yhtiöiden perustajia ja osakas ja omisti Salmelan kartanon Viipurin maalaiskunnassa 1922–1927, Tervajoen kartanon Vahvialassa 1927–1944, Ylikosken tilan Honkajoella 1940–1947 sekä useita tiloja Viipurin läänissä 1929–1944. Kauppaneuvoksen arvonimen Drockila sai 1951. ==Lähteet== Luokka:Suomalaiset kauppiaat Luokka:Suomalaiset yrittäjät Luokka:Suomalaiset yritysjohtajat Luokka:Kauppaneuvokset Luokka:Vuonna 1888 syntyneet Luokka:Vuonna 1961 kuolleet
Uuno Kokki

Uuno Alpertti Kokki (3. tammikuuta 1892 Koski Tl – 14. toukokuuta 1964) oli suomalainen yritysjohtaja, joka sai kauppaneuvoksen arvonimen. Kokin vanhemmat olivat maanviljelijä Johan Alpertti Vähäkokki ja Olga Hakala ja puoliso 1923–1963 Ester Elisabet Tuominen. Kokki kävi Suomen Liikemiesten Kauppaopiston 1916–1918. Hän oli eri kauppaliikkeiden palveluksessa 1913–1915, Helsingin kaupparevisiokonttorin apulainen 1918, Kustannus Oy Otavan konttoripäällikkö 1919–1928 ja myyntijohtaja 1928–1931, Jakelu-Kirjakauppa Oy:n toimitusjohtaja ja johtokunnan jäsen 1927–1928, Koulutarpeiden Keskusliike Oy:n johtokunnan jäsen 1928–1961 ja toimitusjohtaja 1929–1961, Norsu Oy:n toimitusjohtaja ja johtokunnan jäsen 1943–1961, Oy Durchman Rohdosvaraston eli sittemmin Durchman-Rohdos Oy:n toimitusjohtaja ja johtokunnan jäsen 1945–1961, Tampereen Uusi Kirjapaino Oy:n toimitusjohtaja ja johtokunnan jäsen vuodesta 1948, Keskus-Paperikauppa Oy:n toimitusjohtaja vuodesta 1957, Oy Flavia Ab:n johtokunnan jäsen 1954–1961 ja toimitusjohtaja 1958–1961 sekä Helsingin Paino Oy:n toimitusjohtaja ja johtokunnan jäsen vuodesta 1962. Kokilla oli myös useita luottamustehtäviä. Kauppaneuvoksen arvonimen hän sai 1951. Uuno Kokki tunnettiin elinaikanaan myös lahjoittajana ja Ester ja Uuno Kokin huomattavan testamenttilahjoituksen turvin perustettiin heidän nimeään kantava rahasto Suomen Kulttuurirahastoon. ==Lähteet== Luokka:Suomalaiset yritysjohtajat Luokka:Kauppaneuvokset Luokka:Suomalaiset lahjoittajat Luokka:Vuonna 1892 syntyneet Luokka:Vuonna 1964 kuolleet
Aksel Alfred Bergelin

Aksel Alfred Bergelin (16. lokakuuta 1879 Raahe – 16. kesäkuuta 1953 Turku) oli suomalainen kauppias, yrittäjä ja yritysjohtaja, joka sai kauppaneuvoksen arvonimen. Bergelinin vanhemmat olivat merimies Adolf Bergelin ja Amanda Hedman ja puoliso vuodesta 1911 Paulina (Polly) Helena Lindholm. Bergelin kävi Raahen Porvari- ja Kauppakoulun 1899 ja teki opintomatkoja Keski-Eurooppaan ja Skandinaviaan. Hän oli Oy F. O. V. Nordberg Ab:n konttoristi Torniossa 1899–1905, Hjalmar Karlströmin liikkeen konttoristi Turussa 1905–1909 ja perusti oman keräystuotteiden vientiliikkeen ja vilja- ja rehukaupan Toiminimi Bergelinin 1909. Bergelin oli Oy Manilla Ab:n johtokunnan jäsen vuodesta 1929 ja puheenjohtaja vuodesta 1936 ja toimitusjohtaja vuodesta 1945, Filip Pahlman & Co:n omistaja ja toimitusjohtaja vuodesta 1934 ja Hasa Oy Hammas- ja Sairastarvikkeen perustaja ja toimitusjohtaja vuodesta 1936 sekä johtokunnan jäsen vuodesta 1936 ja puheenjohtaja 1936–1946. Bergelinillä oli myös useita luottamustehtäviä. Hän sai kauppaneuvoksen arvonimen 1951. Bergelin teki lukuisia lahjoituksia sivistys- ja hyväntekeväisyystarkoituksiin. ==Lähteet== Luokka:Suomalaiset kauppiaat Luokka:Suomalaiset yrittäjät Luokka:Suomalaiset yritysjohtajat Luokka:Suomalaiset lahjoittajat Luokka:Kauppaneuvokset Luokka:Vuonna 1879 syntyneet Luokka:Vuonna 1953 kuolleet
Särkilampi (Utajärvi)

Särkilampi on Kiiminkijoen vesistöalueeseen kuuluva pieni järvi Utajärven kunnan Juorkunan kylässä Pohjois-Pohjanmaalla. Se sijaitsee Juorkunan ja Ylikiimingin välillä, Hillatie-nimisen metsäautotien sivuhaaran lähettyvillä. Järven laskujoki Särkioja laskee Hillantien ali Kivi-Sorsuaan ja sieltä edelleen eteenpäin. Järvi on kokonaan Ison Särkisuon ympäröimä, joskin lännen puolella sen lähettyvillä on Särkikaista-niminen kangasalue. ==Lähteet== Luokka:Kiiminkijoen vesistö Luokka:Utajärven järvet
Tiikerinhäntäkuusi

Tiikerinhäntäkuusi (Picea torano, syn. Picea polita) on mäntykasvien (Pinaceae) heimoon, kuusten (Picea) sukuun kuuluva kasvilaji. Se on ainavihanta puu, joka voi kasvaa 30 metriä korkeaksi ja rinnankorkeusläpimitaltaan noin metrin paksuiseksi. Kaarna on harmaanruskeaa, syväuurteista ja hilseilevää. Lehtinä olevat neulaset ovat syvänvihreitä, kovia, tasapaksuja ja teräväkärkisiä. Joidenkin mukaan tiikerinhäntäkuusen neulaset ovat kaikista kuusilajeista teräväkärkisimmät. Neulasten pituus on 15–20 mm ja halkaisija noin 2 mm. Poikkileikkaukseltaan neulaset ovat nelikulmaisia ja niissä on jokaisella sivulla ilmarakojuova. Tiikerinhäntäkuusi on yksikotinen ja se kukkii touko–kesäkuussa. Hedekävyt ovat lieriömäisiä ja punavioletteja. Emikävyt ovat roikkuvia, ellipsoidin- tai munanmuotoisia, 7–10 cm pitkiä ja halkaisijaltaan 4–4,5 cm. Emikävyt ovat aluksi vihreitä, mutta muuttuvat lokakuulla kypsyessään ruskeiksi. Siemenet ovat mustanruskeita, noin 6 mm pitkiä ja 3 mm leveitä. Siementen lenninsiivet ovat ruskeita ja noin 13 mm pitkiä sekä 7 mm leveitä. Tiikerinhäntäkuusi kasvaa kosteassa mereisessä ilmastossa, jossa vuotuinen sadanta on yli 1000 mm ja talvet ovat kylmiä sekä lumisia. Laji muodostaa joskus puhtaita yksilajisia metsiköitä, mutta useimmiten se kasvaa muiden puulajien seassa. Yleensä tiikerinhäntäkuusi kasvaa yhdessä nikkonpihdan, japaninlehtikuusen, japaninpunamännyn, idänselkovan sekä koivujen, vaahteroiden, pyökkien, tammien ja Prunus-suvun lajien kanssa. Tiikerinhäntäkuusta tavataan luontaisena Japanissa Honshūn, Shikokun ja Kyūshūn saarilla. Honshūn saarella lajia tavataan saaren keskiosien valtamerenpuoleisilla rannikoilla eli Fukushiman prefektuurista länteen. Tiikerinhäntäkuusta kasvaa Japanissa vuoristoissa yleensä 600–1700 metrin korkeudessa vulkaanisella maaperällä. == Lähteet == * The Gymnosperm Database: Picea torano === Viitteet === == Aiheesta muualla == * Kassu – Kasvien suomenkieliset nimet: Tiikerinhäntäkuusi (Picea polita) * iNaturalist: Picea polita * UniProt: Taxonomy – Picea torano * American Conifer Society: Picea torano / Tiger-tail spruce * Trees and Shrubs Online: Picea polita * Global Biodiversity Information Facility (GBIF): Picea torano * Flora of China: Picea torano Luokka:Kuuset Luokka:Aasian puut Luokka:Uhanalaiset kasvit
Bab al-Farajin kellotorni

Bab al-Farajin kellotorni on Syyrian Aleppon kaupungissa sijaitseva kellotorni. Kellotorni Aleppossa rakennettiin osmanisulttaani Abdülhamidin aloitteesta. Sulttaani toteutti vastaavia rakennushankkeita ympäri valtakuntaansa. Tarkoituksena ei ollut rakentaa kellotornia pelkästään käytännön hyötyjen vuoksi. Kellotorni oli myös valtakunnan nykyiaikaistamisen symboli merkkinä keskitetystä ajanseurannasta. Kellotornin suunnittelivat itävaltalainen arkkitehti Charles Chartier ja syyrialainen arkkitehti Bakr Sidqi. Rakennustöitä tehtiin vuodet 1898 ja 1899. Rakennuspaikka eli Bab al- Faraj oli tienristeys, joka oli saanut nimensä paikalla aikanaan sijainneen Alppon kaupunginmuurin portista. Rahoitusta rakennustöihin saatiin paitsi julkisesta budjetista, mutta myös lahjoituksina yksityisiltä tahoilta. Hankkeen koko budjetti oli 2 100 liiraa, mikä vastasi suurin piirtein tuolloisen tyypillisen ylemmän osmanivirkamiehen vuoden palkkaa. Kellotorni vihittiin käyttöön keväällä 1900 Abdul Hamidin 25-vuoden valakauden juhlallisuuksissa. Kellotornin ympäristö kärsi tuhoja Syyrian sisällissodan Aleppon taistelujen aikana. Itse kellotorni säilyi kuitenkin ehjänä. ==Lähteet== Luokka:Aleppon rakennukset ja rakennelmat Luokka:Tornit
Lucas Vogt

Lucas Vogt (s. 1987) on suomalainen taiteilija. Hän työskentelee äänen, veistoksen, maalausten, performanssin, tekstin ja videon parissa. Vogt valmistui Tampereen ammattikorkeakoulusta 2010 (TAMK, BA, Kulttuurialan ammattikorkeakoulututkinto). Hän on Muu ry:n ja Dokumenttikilta ry:n jäsen. == Aiheesta muualla == * Lucas Vogt Portfolio Luokka:Suomalaiset mediataiteilijat Luokka:Vuonna 1987 syntyneet Luokka:Elävät henkilöt
Konginkankaan työväentalo

Konginkankaan työväentalo on nykyisen Äänekosken kaupungin Konginkankaan kirkonkylän keskustassa sijaitseva työväentalo, joka on rakennushistoriallisesti arvokas. Talo edustaa työväentalorakentamiselle ominaista rakennustyyppiä. Konginkankaan työväentalo luovutettiin Konginkankaan kyläyhdistykselle 30. huhtikuuta 2022. ==Historia== Konginkankaan kirkonkylän työväenyhdistys on perustettu vuonna 1906. Perustajina olivat lähinnä Pasasen sahan työläiset. Kokouksia pidettiin aluksi jäsenten kotona. Vuonna 1907 Matolan isäntä tarjosi hirsistä tuparakennusta yhdistykselle 175 markan hintaan. Osa maksettiin heti, ja loput kuitattiin vapaalippuina iltamiin. Yhdistys oli jo tehnyt vuokrasopimuksen Kömin talon maalta. Tontti ostettiin omaksi vuonna 1932. Talon purku, siirto ja uudelleenpystytys annettiin urakalle, ja lisäksi tehtiin talkootöitä. Vuonna 1910 uusittiin näyttämöä. Sisällissodan aikana ja jälkeen vuosina 1918 ja 1919 talo oli takavarikossa suojeluskunnalla. Rakennus peruskorjattiin vuosina 1953–1955 uusimalla salia ja näyttämöä sekä rakentamalla pukuhuoneet. Vuonna 1961 näyttämöä jälleen kunnostettiin ja rakennettiin peseytymistiloja kellarikerrokseen. Vuonna 1964 kunnostettiin eteistilat ja vaatesäiliö sekä ravintolatilat. Vuonna 1972 Niilo Hytönen asensi juhlasaliin kuumailmalämmittimen. Näyttämön vieressä ollut pukuhuone kunnostettiin kokoustilaksi vuonna 1975. Samana vuonna uusittiin ulkomaalaus ja salin sisätilojen maalaus. Työväentalon katto on uusittu noin vuonna 2010. ==Rakennus== Talon vanha osa on hirsirunkoinen, ja se on vuorattu laudoilla. Talon alkuperäinen väri oli punainen, vuodesta 1975 lähtien keltainen. Talossa on juhlasali näyttämöineen, ravintola, keittiö, eteinen, aula, naistenhuone, kerho/pukuhuone. Talon ovet on muutettu vuonna 1954, ikkunat ja kuisti vuonna 1963. Vanhassa osassa on keittiö, ravintola, vaatesäiliö, aula ja naistenhuone. Uudessa osassa on sali, näyttämö ja kerho-/pukuhuone. ==Toimintaa työväentalolla== Talossa on järjestetty kokouksia, nuorisotoimintaa, tansseja, elokuvanäytöksiä ja juhlia. Sitä on myös vuokrattu ulkopuolisille. Myöhemmin toiminta on ollut epäsäännöllisempää. Eläkkeensaajat ovat muun muassa pelanneet bocciaa ja tiloja on vuokrattu muiden muassa huonekalukauppiaille. Päätulolähteenä on ollut yläkerran asunnon vuokra. == Lähteet == Luokka:Työväentalot Luokka:Äänekosken rakennukset ja rakennelmat Luokka:Konginkangas
Butare

Butare on kaupunki eteläisessä Ruandassa ja se on Ruandan kolmanneksi suurin kaupunki. Ennen Ruandan itsenäistymistä vuonna 1962 kaupunki tunnettiin nimellä Astrida. Butaren väkiluku vuonna 2002 oli 77 217 asukasta. Butaren kaupungissa on kaksi vanhaa perinteisen tyylin asuinaluetta: Ngoma ja Matyazo. Niiden lisäksi kaupungista löytyy siirtomaa-aikainen asutusalue sekä uudempi kaupallinen alue, jonka lähellä sijaitsee myös lentokenttä. Butare on myös Ruandan koulutuksellinen keskus, sillä siellä sijaitsee Ruandan kansallinen yliopisto (nykyisin osa Ruandan yliopistoa), Kansallismuseo, opettajankoulutuslaitos, tieteellisen tutkimuksen kansallinen instituutti sekä maatalousoppilaitos. == Lähteet == == Aiheesta muualla == Luokka:Ruandan kaupungit
Zirkoniumsulfaatti

Zirkoniumsulfaatti (Zr(SO4)2) on zirkonium- ja sulfaatti-ionien muodostama epäorgaaninen ioniyhdiste. Yhdistettä käytetään muun muassa katalyyteissä, muiden zirkoniumyhdisteiden valmistukseen ja tekstiilienkäsittelyissä. == Ominaisuudet, valmistus ja käyttö == Huoneenlämpötilassa zirkoniumsulfaatti on valkoista kiteistä ainetta. Yhdisteestä tunnetaan myös useita kidevedellisiä muotoja, joista tetrahydraatti (Zr(SO4)2·4H2O) on tavallisin. Kidevesi poistuu rakenteesta kuumennettaessa. Zirkoniumsulfaatti liukenee veteen, mutta myös reagoi veden kanssa. Aine liukenee hieman myös etanoliin. Yhdiste hajoaa voimakkaasti kuumennettaessa.Ralph H. Nielsen, James H. Schlewitz & Henry Nielsen : Zirconium and Zirconium Compounds, Kirk-Othmer Encyclopedia of Chemical Technology, John Wiley & Sons, New York, 2013.Ralph H. Nielsen & Gerhard Wilfing: Zirconium and Zirconium Compounds, Ullmann's Encyclopedia of Industrial Chemistry, John Wiley & Sons, New York, 2010. Zirkoniumsulfaattia valmistetaan metallisen zirkoniumin, zirkoniumdioksidin tai zirkoniumhydroksidin ja rikkihapon reaktiolla. :ZrO2 \+ 2 H2SO4 → Zr(SO4)2 \+ 2 H2O Zirkoniumsulfaattia käytetään muiden zirkoniumyhdisteiden valmistukseen, katalyyttien kantajana, nahkojen parkituksessa ja tekstiilien vedensuojakäsittelyissä. == Lähteet == Luokka:Sulfaatit Luokka:Zirkoniumyhdisteet
Hyvin opetettu mies

Hyvin opetettu mies () on kirjailija Esther Vilarin vuonna 1971 julkaisema kirja, jonka suomensi Kyllikki Villa. Kirjan pääajatuksena on, että naiset eivät ole miesten alistamia vaan pikemminkin naiset hallitsevat miehiä omaksi edukseen. == Sisältö == Kirjassa väitetään, että vastoin yleistä feministien ja naisten oikeuksien retoriikkaa teollistuneissa kulttuureissa naisia ei sorreta, vaan he käyttävät hyväkseen vakiintunutta järjestelmää, jossa miehiä manipuloidaan. === Sisällysluettelo === Orjien onnesta 9 Mikä on mies? 12 Mikä on nainen? 19 Naisen näköpiiri 27 Kauniimpi sukupuoli 33 Maailmankaikkeus on miehinen 39 Tyhmyydessään nainen on jumalallinen 47 Koulutus 51 Itsensä alentaminen koulutuskeinona 57 Sanakirja 64 Naisten tunne-elämä on köyhää 68 Seksi palkkiona 74 Naisen libido 81 Hämäys miehen kouluttamisessa 87 Kaupallistuneita rukouksia 94 Itsensä kouluttaminen 101 Lapset panttina 109 Naiselliset paheet 119 Naisellisuuden naamio 128 Työelämä metsästysalueena 137 ”Emansipoitu” nainen 143 Mitä on rakkaus? 151 == Vastaanotto == Hyvin opetettu mies oli melko suosittu julkaisunsa aikaan, osittain sen saaman huomattavan lehdistökeskustelun vuoksi. Vilar esiintyi The Tonight Showssa 21.2.1973 keskustellakseen kirjastaan. Vuonna 1975 hänet kutsuttiin WDR:n televisiokeskusteluunOtteita keskustelusta voi nähdä Alice Schwarzerista kertovassa dokumentissa, joka on saatavilla ”Deutschland - Lenker und Gestalter” – Saksassa julkaistussa 12 DVD:n sarjassa ja 27.9.2011 esitetyssä Schwarzerin haastattelussa, joka on saatavilla ARD:n verkkosivulta. Koko 42-minuuttinen keskustelu on saatavissa suoraan WDR:ltä DVD:nä täältä (Internet Archive, arkistoitu: 6.11.2011) Viitattu 7.9.2022. Alice Schwarzerin kanssa, jota pidettiin tuolloin Saksan naisliikkeen johtavana edustajana. Keskustelu herätti kiistaa erityisesti sen korkean aggressiivisuuden vuoksi. Esimerkiksi jossain vaiheessa Schwarzer väitti Vilarin olevan: ”ei ainoastaan seksistinen, vaan fasistinen”, ja vertasi hänen kirjaansa natsilehteen Der Stürmeriin. Vilar kertoi saaneensa tappouhkauksia kirjan takia: ”En siis ollut kuvitellut tarpeeksi laajasti, kuinka eristyksissä olisin tämän kirjan kirjoittamisen jälkeen. En myöskään ollut osannut kuvitella seurauksia, joita sillä olisi myöhempiin kirjoituksiin ja jopa yksityiselämääni — väkivaltaiset uhkaukset jatkuvat yhä tänäkin päivänä.” == Myynti == Espanjalaisen kirjainstituutin tutkimuksen mukaan espanjaksi käännetty versio (nimellä El Varón Domado) oli kolmanneksi suosituin Espanjassa myyty kirja vuonna 1975. == Katso myös == * Naisten seksuaalinen valta == Lähteet == == Aiheesta muualla == * Luokka:Saksalaiset tietokirjat Luokka:Feminismin kritiikki Luokka:Vuoden 1972 kirjat
Mullin Automotive Museum

Mullin Automotive Museum on vuonna 2010 yleisölle avattu, pääasiassa ranskalaisiin autoklassikkoihin keskittyvä automuseo rannikkokaupunki Oxnardissa Kaliforniassa, Los Angelesin pohjoispuolella. Perustajat Merle sekä vakuutus- ja sijoitustoiminnalla vaurastunut Peter W. Mullin omistavat muun muassa 15 Avions Voisin -auton kokoelman (noin kymmenesosa maailman tiedetyistä Avions Voisin -autoista) ja laajan kokoelman Citroën-malleja, minkä lisäksi Mullin-museo on kerännyt paitsi merkittävän Bugatti-kokoelman myös useita loistoautounikaatteja kuten vuoden 1938 aerodynaaminen Hispano- Suiza H6 Xenia -auton (kuva), ja tiettävästi ainoan säilyneen, V12-moottorilla olevasta Type 145 -mallista jatkokehitetyn, vesipisara-korisen Delahaye Type 165 -auton vuodelta 1939. ==Lähteet== ==Aiheesta muualla== * WE FOUND THE BIGGEST BUGATTI COLLECTION IN AMERICA; Petersen Automotive Museum / AUTO WEEK; 29:59 min MAM:n erikoisten autojen esittely; * Peter Mullin & the 1938 Hispano-Suiza Dubonnet Xenia; Jay Leno`s Garage; 17:35 min Peter W. Mullin "Xenia"-auton esittely ja ajo; * Mullin Automotive museum Youtube-kanava; "Docent Tour" l. Mullin-museon kuraattoreiden kokoelman eri autojen (9/2022: 12 kpl) esittelyt; * ; Robb Report [2018): French Masterpieces from the Mullin Automotive Museum’s Latest Exhibit; Korittajien 1930-luvun kultakauden huippuautojen näyttely (video, selostelmia) Luokka:Yhdysvaltain automuseot Luokka:Kalifornian museot Luokka:Venturan piirikunta
Lieksan työväentalo Kulma

Lieksan työväentalo Kulma on Lieksan keskustassa sijaitseva työväentalo. Nykyinen talo on kolmas samalla paikalla sijaitseva työväentalo. ==Historiaa== Pielisjärven työväenyhdistys (nykyisin Lieksan työväenyhdistys) perustettiin vuonna 1901. Vuonna 1905 yhdistys liittyi Suomen Sosialidemokraattiseen Puolueeseen. Vuoteen 1927 mennessä nimeksi oli vaihdettu Lieksan työväenyhdistys. Yhdistyksen ja samalla Lieksan ensimmäinen työväentalo valmistui vuonna 1905. Talo irtaimistoineen takavarikoitiin sisällissodan aikaan ja palautettiin yhdistykselle vuonna 1919. Talo tuhoutui tulipalossa joulukuussa 1920. Uusi talo valmistui syksyllä 1922 ja tuhoutui tulipalossa toukokuussa 1934. Nykyinen talo, Kulma, valmistui vuonna 1939 ja sen laajennus vuonna 1957. ==Rakennus== Ensimmäisessä talossa oli juhlasali, näyttämö ja ravintola. Salin koko oli 8 x 10 metriä ja näyttämön 5 x 8 metriä. Vuosien 1908–1909 aikana paikkakunnalle muutti runsaasti uutta työväestöä, ja taloa laajennettiin. Salin kooksi tuli 10 x 16 metriä ja näyttämön 6 x 10 metriä. Vanhaa rakennuksen puolta käytettiin ravintolana ja vahtimestarin asuntona. Vuonna 1922 valmistuneen toisen talon oli suunnitellut arkkitehti Hämäläinen, ja se oli tuolloin Lieksan suurimpia rakennuksia. Samassa toukokuun 1934 tulipalossa, jossa tämä talo tuhoutui, tuhoutui myös koko tuolloinen Lieksan kylän keskusta, 23 asuin- ja liikehuoneistoa sekä ulkorakennukset. Seuraava talo päätettiin rakentaa kivestä. Rakennustyöt tehtiin vaiheittain: suurimmaksi osaksi talo valmistui juuri ennen talvisodan syttymistä vuonna 1939. Vuonna 1957 lisättiin vielä hotellikerros. Heti valmistuttuaan talo oli luovutettava puolustusvoimien käyttöön sodan syttymisen vuoksi. Talo nimitettiin sotavuosien aikana Kulmaksi. ==Toimintaa työväentalolla== Ensimmäisellä talolla harjoittelivat ainakin torvisoittokunta, voimisteluseura Into sekä näytelmäseura. Lisäksi järjestettiin iltamia ynnä muuta huvitoimintaa. Talolla toimi myös kirjasto, josta suojeluskunta tuhosi suuren osan sisällissodan aikaisen takavarikon aikana. Loput kirjastosta ja muu irtaimisto paloivat seuraavana vuonna. Toisessa, vuonna 1922 valmistuneessa talossa toimi edellä mainittujen lisäksi elokuvateatteri ja puoliammattimainen Lieksan näytelmäseura. Lisäksi talossa oli Pielisjärven Yleisen Osuusliikkeen myymälä, Lieksan Työväen Kahvila sekä sanomalehti Kansan Voiman konttori. Kolmannessa talossa, Kulmassa, toimi vuodesta 1957 työväenyhdistyksen ja työväenjärjestöjen lisäksi hotelli Kulma. Vuonna 2017 Lieksan työväenyhdistys myi rakennuksen yksityiselle yrittäjälle. == Lähteet == Luokka:Työväentalot Luokka:Lieksan rakennukset ja rakennelmat
Hattuvaaran työväentalo

Hattuvaaran työväentalo on Lieksan Hattuvaaran kylässä sijaitseva työväentalo. ==Historiaa== Hattuvaaran työväenyhdistys perustettiin virallisesti vuonna 1920, tosin yhdistys on saattanut jollain tapaa toimia jo vuodesta 1917 tai 1918. Omaa taloa alettiin suunnitella saman tien, mutta hankkeeseen tuli useita viivästyksiä. Vaikeuksia oli jo tontin hankkimisessa. Lopulta tontti ja rakennuspuut saatiin hankittua, mutta ne jouduttiin myymään vuonna 1923. Yhdistyksellä lienee ollut vaikeuksia sisällissodan jälkeisen poliittisen ilmapiirin vuoksi. 1930-luvun alussa taloon saatiin rakennuspuut talolliselta, joka oli velkaa yhdistykselle, ja vuonna 1936 talo vihdoin valmistui. Taloa vuokrattiin sekä järjestöille että yksityisille erilaisia tilaisuuksia varten. Talvisodan sytyttyä, neuvostoliittolaisten lähestyessä Hattuvaaraa, kyläläiset evakuoitiin ja kylästä sytytettiin palamaan sellaiset rakennukset, joita vihollinen olisi voinut käyttää majoitus- tai muina tiloina. Näin ollen työväentalokin poltettiin. Siitä saatiin kuitenkin korvaus sotien jälkeen vuonna 1946. Uusi talo valmistui syksyllä 1948 ilmeisesti samalle tontille, jolla vanha oli ollut. Rakennusmateriaalit saatiin sota-aikaisesta parakkirakennuksesta sekä hirsisestä tallista, jotka purettiin ja siirrettiin omalle tontille. Samaan aikaan talon avajaisten kanssa vietettiin työväenyhdistyksen 30-vuotisjuhlaa, mikä myös viittaa siihen, että se on ollut toiminnassa jo ennen vuotta 1920. Vuonna 2019 työväentalolla on järjestetty tanssit, joten se on ollut toiminnassa ainakin vielä ennen koronapandemiaa. == Lähteet == Luokka:Työväentalot Luokka:Lieksan rakennukset ja rakennelmat